NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2012-10-18):
Ďakujem, pán minister. Pán spravodajca, chcete zaujať stanovisko k rozprave? (Reakcia spravodajcu.) Áno, nech sa páči.
Glváč, Martin, podpredseda NR SR (2018-10-22):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. (Reakcia z pléna.) Nemusíte. Dvaja poslanci. Končím možnosť prihlásiť sa. Pán navrhovateľ, nech sa páči, ako prvý a potom pán poslanec Heger. Končím možnosť prihlásiť sa.
B. Bugár, podpredseda NR SR: (2004-09-22):
(Hlasovanie.) Prítomných 147 poslancov, za 1, proti 59, zdržalo sa 86 poslancov, nehlasoval 1. Konštatujem, že uvedené body zo spoločnej správy sme neschválili. Nech sa páči. M. Majdová, poslankyňa: Bod 166 spoločnej správy som vyňala na osobitné hlasovanie. Prosím vás, pán predseda, nechajte o tomto bode hlasovať. Gestorský výbor odporúča neschváliť ho.
Číž, Miroslav, doterajší podpredseda NR SR (2010-07-08):
Pani poslankyňa Erika Jurinová.
Zmajkovičová, Renáta, podpredsedníčka NR SR (2012-06-22):
Pán poslanec Mamojka, ktorý mal vystúpiť v rozprave, sa nenachádza v sále. Stráca poradie. Pán poslanec Kvasnička, máte slovo, nech sa páči. A pripraví sa do rozpravy pán poslanec Krajcer.
Ľ. Kaník, minister práce, sociálnych vecí a rodiny SR: (2005-01-20):
Len v štátom riadenej centralizovanej, štátom vlastnenej a direktívnej ekonomike je možné mať absolútny prehľad o každom novovytvorenom pracovnom mieste, v ekonomike postavenej na trhovom a slobodnom princípe, kde existujú státisíce zamestnávateľov, ktorí, samozrejme, nemajú žiadne povinnosti na nejaké nahlasovanie svojich každodenných rozhodnutí, nie je možné evidovať s absolútnou presnosťou všetky novovytvárané pracovné miesta. Pretože ide o pracovné miesta vytvárané najmenším živnostníkom, až po veľké podniky. Pričom platí, že tí najmenší zamestnávatelia vytvárajú najväčší počet pracovných miest vo svojom sumáre. Takže, nech na to pôjdeme akýmikoľvek metódami, vždy pôjde o orientačný údaj a o údaj približný. A preto nie je možné súhlasiť s tým, že dá sa presne zistiť počet novovytvorených pracovných miest.
Kecskés, Ján, poslanec NR SR (2018-03-14):
Neurazím sa.
Blaha, Ľuboš, poslanec NR SR (2015-04-15):
Ďakujem pekne. Ja som naozaj rád, že zazneli v krátkom časovom slede dva príhovory, ktoré krásne ukazujú ten kontrast medzi opozíciou a vládnym SMER-om. Na jednej strane ste mali teraz príhovor, ktorý bol vecný, odborný, pokojný, korektný, od pána ministra Čisláka. Predtým zaznel príhovor od poslanca Lipšica, zdravotníckeho analfabeta, ktorý naozaj nepovedal nič vecné a odborné, iba zneužíval emócie ľudí. Čistý politický hyenizmus od pána Lipšica. Lebo naozaj sa tu opierať o ťažké osudy pacientov na to, aby som to využil v politickom boji, to je naozaj čistý humus. Takéto niečo by tu nemalo byť v tomto parlamente. A keď počúvam aj pána Galka a ďalších, ktorí zneužívajú naozaj veľmi ťažké situácie ľudí, trápenie, utrpenie ľudí na to, aby si z toho získavali politické body? Toto tu chceme? Toto je naozaj také strašné farizejstvo. A viete, prečo je to farizejstvo? Pretože pán poslanec Lipšic tu neni nováčik poslanecký alebo politický. Však on bol ministrom a členom KDH vo vláde, kde Zajac tu zavádzal zajacovky, dvadsaťkorunáčky, platby za zdravie. Zo zdravia urobil tovar. On to podporoval. Lipšic, Lipšic urobil to, že kryl Uhliarika, keď zdravotníctvo celé odovzdal Pente. Viete, teraz je 150. výročie od smrti Abrahama Lincolna, ktorý povedal, že „demokracia je vláda ľudu prostredníctvom ľudu a pre ľud“. Tak za Uhliarika to bola vláda Penty, prostredníctvom Penty a pre Pentu. A toto Lipšic kryl! Takže on sa tu dneska nemôže hrať na svätého a morálneho hrdinu. Nikto z vás, páni kolegovia. Pán Čislák robí čo môže, je tam krátko. Nemáte jediný dôvod ho odvolávať, je tam veľmi krátko a nemá na sebe žiadne maslo. Vy máte maslo na hlave! Vy máte maslo na hlave a Lipšic mal morálnu povinnosť kričať po Zajacovi, kričať po Uhliarikovi, ak chce kričať po Čislákovi. Ďakujem. (Potlesk.)
Kočiš, Eduard, poslanec NR SR (2021-10-26):
Veľmi pekne ďakujem, pán predsedajúci, resp. pán predseda. Pán kolega Richter, vo vašej rozprave ma zaujala najmä jedna myšlienka, ktorá bola spomenutá v súlade s tým, ako pán minister Sulík vo svojom jednom vystúpení veľmi dosť nešetrne alebo možno troška zbrklo zareagoval na to, že treba zrušiť úrady práce a tá vaša myšlienka v tej vašej rozprave bola nasledovná a podľa mňa je veľmi zaujímavá, aby sa skúsilo ministerstvo hospodárstva zaoberať možno nejakým kompetenčným zákonom, aby priamo celý inštitút zamestnanosti z úradov práce, sociálnych vecí a rodiny prešiel priamo pod nejaký inštitút, ktorý zriadi ministerstvo hospodárstva. Je to naozaj veľmi zaujímavá myšlienka, pretože ministerstvo hospodárstva by malo v tomto smere možno oveľa viacej možností alebo oveľa viacej príležitostí, ako tým nezamestnaným, ktorí sú momentálne evidovaní na úradoch práce, sociálnych vecí a rodiny, možno nejakým spôsobom tú prácu rýchlejšie nájsť bez ohľadu, či si odmyslíme nejaké portály – profesia.sk a podobné veci. Ale je to veľmi zaujímavá myšlienka a ak by si ju možno osvojilo aj ministerstvo hospodárstva, ktoré má v tejto dobe dosť veľa iných a možno aj dôležitejších vecí, ale je to, je to veľmi zaujímavá myšlienka, ktorou by sa možno bolo treba zaoberať. Ďakujem pekne.
Heger, Eduard, poslanec NR SR (2019-11-27):
Ďakujem pekne, pán predseda. Kolega Dostál, oceňujem tvoju vytrvalosť a bojovnosť. A myslím si, že je to dôležité presne tu takýmto spôsobom argumentovať a zápasiť touto argumentáciou. Veľmi sa mi páčila tá otázka, ktorú si položil, a viem, menej si na ňu aj odpovedal, a to bolo to, že čo je dobré na tom, že teraz tu vlastne prerokuvávame, alebo teda že sa zavedie ten bankový odvod, a ty si to trefne pomenoval, že sa tým len vylepší bilancia, že v skutočnosti naozaj to neznamená žiadny príjem do rozpočtu. A je to ako, keby sme to prirovnali, že niekto si odloží peniaze na kúpu práčky v prípade, že sa mu jeho súčasná práčka pokazí, tak aby mal rezervu na kúpu novej práčky, a potom sa rozhodne, že by chcel ísť na dovolenku, nemá na to peniaze, a tak použije tieto peniaze z tej práčky práve na tú dovolenku. No ale potom môže nastať práve ten deň, že sa mu tá práčka pokazí, a tak si bude musieť vlastne na ňu požičať. Skrátka, znamená to, že aj tuto vlastne vidíme, že zadlžujú, napriek tomu, že navýšia tie peniaze a bilančne si prilepšia, tak v skutočnosti všetky tie výdavky idú na vrub dlhu a zadlžujú občanov. A ten, kto tomu rozumie, tak vidí, že mu nemôžu takýmto spôsobom zalepiť oči. A o to je to ešte falošnejšie, celé toto riešenie. Takže veľmi dobre si to odkryl. Ďakujem.
Taraba, Tomáš, poslanec NR SR (2023-03-22):
Ja to ešte rozšírim. Vy ste v čase núdzového stavu schvaľovali v skrátenom legislatívnom konaní zákon o recyklácii plastových fliaš, čisto biznisová vec, nato, aby boli vyradení slovenskí výrobcovia z trhu. Vtedy ste sa nepostavili, že vám to, že vám to vadí, že to robíte v skrátenom legislatívnom konaní, že v podstate vtedy v núdzovom stave sa mali len prijímať zákony na, ktoré bezprostredne odvrátia hrozbu ekonomického úpadku alebo zdravia obyvateľstva. Vtedy ste boli úplne tichúčko. A takto môžme ísť do radu. Však vy ste tu urobili normálne že národný šport v obchádzaní v podstate pripomienkových konaní. Máte najväčšiu v tomto štatistiku. To, že vaši poslanci tu permanentne nesedia, tak neviem, prečo vám to teraz vadí, však oni tu tri roky nesedia, chodia len na hlasovania. No a pokiaľ ide o tento zákon pána Holého, ja ho podporím, všetci traja ho podporíme a myslím si, že treba ukončiť tieto vypaľovačské metódy kadejakých aktivistov. Na Slovensku sú enormne drahé stavby práve preto, že sa tu nedá dopracovať k stavebným povoleniam a z tohoto vypaľovania, čo sa tu stal národný šport, tak jednoducho takto to nikde vo svete nefunguje. Ja som veľmi rád, že ten zákon sem prišiel, treba ho dať, v podstate je úplne, úplne normálny, neni normálne, aby tu boli EIA 1, EIA 2, naťahovalo sa tu jak sopeľ rok a pol, jednoducho treba to tu ukončiť. Keď nejaké pripomienky sú, to tam vybehne. No a keď vy sa, pán Kremský, tak veľmi obávate, že developeri budú robiť veci, ktoré nepredajú, tak potom na nich prerobia. Však to je úplne jednoduchá vec. Však developer ide, nejde niečo stavať preto, aby na tom prerobil. Vy ste povedali, že keď neni vlastne predĺžené to stavebné konanie, tak môžu, chudáci, postaviť niečo, na čom dobre nezarobia. Nebojte sa, dnes spotrebiteľ vie, kde chce bývať, v akej kvalite chce bývať a kto mu to neposkytne, tak jednoducho to nekúpi a myslím, že nikto racionálny stratový byť nechce.
A. Belousovová, podpredsedníčka NR SR: (2007-02-06):
Zároveň prerušujem rokovanie o tomto bode programu. Ďalej v rokovaní Národnej rady budeme pokračovať druhým čítaním o vládnom návrhu zákona, ktorým sa mení a dopĺňa zákon č. 163/2001 Z. z. o chemických látkach a chemických prípravkoch v znení neskorších predpisov a o zmene a doplnení niektorých zákonov . Vládny návrh zákona ste dostali pred prvým čítaním ako tlač 111 a spoločnú správu výborov máte ako tlač 111a. Prosím pána ministra hospodárstva Slovenskej republiky pána Ľubomíra Jahnátka, aby vládny návrh zákona odôvodnil.
Číž, Miroslav, podpredseda NR SR (2015-01-29):
Slovo má pani poslankyňa Tomanová.
Glváč, Martin, podpredseda NR SR (2017-10-13):
S reakciou pán poslanec Budaj.
Laššáková, Jana, podpredsedníčka NR SR (2012-06-20):
Pán poslanec Novotný, nech sa páči.
Paška, Pavol, predseda NR SR (2014-11-08):
Pán poslanec Číž.
Danko, Andrej, podpredseda NR SR (2024-10-02):
Poslanec Jakab.
Martinák, Ľuboš, poslanec NR SR (2011-05-24):
Pán predseda, v rozprave vystúpili dvaja poslanci, z nich iba ja som podal procedurálny návrh. Preto, pán predseda dajte, prosím, hlasovať o mojom procedurálnom návrhu, že Národná rada Slovenskej republiky sa uzniesla v súlade s § 73 ods. 3 písm. b), že nebude pokračovať v rokovaní o predloženom poslaneckom návrhu zákona.
Lazár, Ladislav, poslanec NR SR (2011-07-07):
Ďakujem pekne, pán podpredseda. Mňa by neprekvapilo, ak tento zákon bude prijatý, a o rok, o dva, o tri budeme zase počúvať, že o koľko menej peňazí, alebo koľko peňazí sa ušetrilo na zdravotnej starostlivosti. Len treba sa pozrieť na to, že prečo sa ušetria tieto peniaze. No nie preto, že by sa ušetrili výdavky na jednotku balenia, ale preto, že jednoducho tým pacientom, ktorí to potrebujú, tie lieky nedáme. A keď im nedáme, tak je otázka, že ako sa to potom prejaví, či tí ľudia zomrú, alebo si to budú musieť kúpiť za vlastné peniaze. A ak si to budú musieť kúpiť za vlastné peniaze, budú to tak vysoké finančné položky, ktoré v konečnom dôsledku si myslím, že väčšina z nich nebude môcť dovoliť. Takže ak hovoríme o šetrení verejných zdrojov, nerobme to tým spôsobom, že niekomu nedáme to, čo potrebuje, ale hľadajme reálne riešenia, ako ušetriť na jednotke, na jednom balení. Pretože týmto spôsobom šetríme len na občanovi, len na pacientovi, a aby to neskončilo tým najhorším možným spôsobom pre pacienta. Ďakujem pekne.
Zmajkovičová, Renáta, podpredsedníčka NR SR (2013-06-26):
V tejto chvíli otváram ústnu rozpravu, pýtam sa, či sa chce niekto prihlásiť do rozpravy ústne. Nie je tomu tak, ukončujem možnosť prihlásiť sa do rozpravy ústne a vyhlasujem všeobecnú rozpravu za skončenú. Pýtam sa, či pán navrhovateľ chce zaujať stanovisko, nech sa páči, k rozprave.
Paška, Pavol, predseda NR SR (2013-05-29):
Hlasujeme. (Hlasovanie.) 140 prítomných, všetci boli za. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem rozpravu za skončenú. Budeme hlasovať.
Laššáková, Jana, podpredsedníčka NR SR (2015-05-12):
S reakciou pani poslankyňa Vaľová, nech sa páči.
Laššáková, Jana, podpredsedníčka NR SR (2013-03-13):
Pán poslanec Martvoň, nech sa páči.
Laurenčík, Milan, podpredseda NR SR (2021-06-29):
Ďakujem. Na vaše vystúpenie evidujem tri faktické poznámky. Uzatváram možnosť prihlásiť sa s faktickou poznámkou. Ako prvý vystúpi pán poslanec Juraj Krúpa, nech sa páči.
Hrnčiar, Andrej, podpredseda NR SR (2016-06-15):
Hlási sa niekto do rozpravy? Nie je tomu tak, vyhlasujem rozpravu za skončenú. Budeme hlasovať o návrhu zákona ako o celku. Prosím, prezentujme sa...
P. Hrušovský, predseda NR SR: (2005-06-21):
Otváram rokovanie 44. schôdze Národnej rady Slovenskej republiky. Prosím, aby ste sa prezentovali stlačením hlasovacieho tlačidla. Páni poslanci, prosím, prezentujme sa. (Prezentácia.) 116 poslancov prítomných. Konštatujem, že Národná rada je schopná uznášať sa. Chcem vás informovať, že na 44. schôdzi Národnej rady Slovenskej republiky overovateľmi budú poslanci Jozef Heriban a Ľubica Navrátilová. Náhradníkmi poslanci Zoltán Horváth a Jozef Hrdlička. O ospravedlnenie svojej neúčasti na dnešnom rokovaní 44. schôdze požiadali poslanci z dôvodu zahraničnej pracovnej cesty: pán poslanec Sándor Albert, Edita Angyalová, Beáta Brestenská, Ferdinand Devínsky, Ivan Farkas, Jaroslav Jaduš, Vojtech Tkáč a Milan Urbáni. Podľa § 23 ods. 3 zákona o rokovacom poriadku ste návrh programu 44. schôdze dostali pred začatím rokovania do lavíc. Teraz pristúpime k návrhom na zmeny a doplnenie programu 44. schôdze. Chcem sa opýtať prítomných pánov poslancov, či má niekto návrhy na zmeny alebo doplnenie programu schôdze. Pán poslanec Ševc. Nech sa páči, pán poslanec Ševc. J. Ševc, poslanec: Ďakujem pekne. Pán predseda, požiadal by som doplniť program zasadnutia Národnej rady o bod, aby minister zdravotníctva predložil správu o sociálnych dopadoch reformy zdravotníctva na obyvateľov Slovenskej republiky. Ďakujem.
Kollár, Boris, predseda NR SR (2022-10-05):
Ďakujem pekne. Pán poslanec Šipoš.
Vetrák, Milan, poslanec NR SR (2021-04-01):
Ďakujem za slovo. Bolo tu spomínané, že pani poslankyňa spomínala, že teda snaží sa vnímať a počúvať ľudí. Len otázka je, pani poslankyňa, či tým ľuďom sa snažíte aj vysvetliť, keď napríklad pandemická komisia, ktorá je zložená z odborníkov, odporúča predĺženie núdzového stavu. To im nadávate na tú pandemickú komisiu alebo ich, im snažíte sa vysvetliť, že tam sú odborníci, ktorí tomu rozumejú, možno na rozdiel od tých bežných ľudí, a je to v poriadku? Keď Ústavný súd rozhodol, že núdzový stav a jeho predĺženie je v súlade s ústavou a je zákonné, vy ste s nimi nadávali na ten Ústavný súd? Vy ste ich podporovali v tom, že áno, ten hnusný Ústavný súd, to je strašné, čo spravil, alebo ste im snažili sa zvyšovať právne povedomie a vysvetliť im, že prečo tak je to správne. Lebo aj od vás závisí, od toho, ako tí ľudia budú dodržiavať tie opatrenia, ale možno na to tak nemyslíte. Možno si robíte, čo chcete, a váš názor povyšujete nad názor pandemickej komisie aj Ústavného súdu. Ale o tom nie je práca poslanca. A ďalšie veci. Pandemický zákon, niektorý tu hovoril o pandemickom zákone, vidím tu aj iných poslancov. To nie je žiadny zázrak, tí, ktorí ste sa tomu venovali a videli ste český pandemický zákon, no, som zvedavý, ako bude vyzerať ten náš, keď ho niekto navrhne. Pretože dobre, nebude to robiť hygienik, bude to robiť minister zdravotníctva alebo ministerstvo a všetko bude môcť zakázať okrem v podstate slobody pohybu. Ale všetky tie opatrenia, zákaz prevádzok, testovanie, to všetko sa dá robiť aj podľa pandemického zákona. To, čo ľuďom vadí. Čiže potom im to už nebude vadiť, keď bude pandemický zákon? To bude nejaký zázrak, ktorý tuná nás z toho vytrhne? No o tom silne pochybujem. A celospoločenská zhoda. To budeme hľadať celospoločenskú zhodu, aj keď budeme zvyšovať dane? Keď budeme robiť všetky negatívne opatrenia? To potom k čomu sa dostaneme takýmto spôsobom? Veď to je, to je nezmysel!
Šeliga, Juraj, podpredseda NR SR (2020-04-03):
Panie poslankyne, páni poslanci, vzhľadom na to, že už rokovali všetky príslušné výbory, pristúpime k druhému čítaniu o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a doplňujú niektoré zákony. Vládny návrh zákona je uverejnený ako tlač 44, výsledky rokovania výborov sú v tlači 44a. Poprosím ministra práce, sociálnych vecí a rodiny Slovenskej republiky pána Milana Krajniaka, aby vládny návrh zákona odôvodnil. (Rokovanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 44.)
P. Paška, predseda NR SR: (2008-06-18):
(Hlasovanie.) 135 prítomných, 98 bolo za, 1 proti, 33 sa zdržalo, 3 nehlasovali. Konštatujem, že sme pridelili návrh do výborov a určili lehoty. Pán poslanec Ďuračka uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 106 o spotrebnej dani z tabakových výrobkov. Je to tlač 653.
Matovič, Igor, poslanec NR SR (2024-02-27):
To sa ako vyjadruješ?
Milanová, Natália, ministerka kultúry SR (2022-09-22):
Ďakujem veľmi pekne. Vážený pán poslanec, ešte si pred samotnou odpoveďou na túto konkrétnu otázku dovolím povedať, že pre nás bolo veľmi dôležité dotiahnuť vlastne tú centralizovanú výzvu do takého štádia, aby kreatívne centrá mohli vzniknúť, boli zazmluvnené, aby jednoducho tie eurofondy, ktoré boli vyčlenené na tento účel, mali svoj zmysel a svoje uplatnenie. Nebolo to celkom jednoduché, ten stav čerpania tých eurofondov nebol dobrý a s jeho následkami sa potýkame vlastne doteraz. Keď sa ideme rozprávať teda, aké opatrenia sme prijali už v tejto chvíli a aké plánujeme do budúcnosti, tak do veľkej miery sa týkajú organizačných zmien aj personálneho vlastne posilnenia kapacít na jednotlivých odboroch a oddeleniach. Takže teraz taký stručný len náhľad do tých konkrétnych personálnych zmien, ktoré sme už urobili a ešte plánujeme urobiť. V minulosti boli projekty zabezpečované dvomi internými zamestnancami sprostredkovateľského orgánu Ministerstva kultúry Slovenskej republiky. V súčasnosti funguje samostatné oddelenie implementácie centralizovanej výzvy, ktorého agendou je výlučne implementácia projektov kreatívnych centier, a boli vytvorené pre tento účel štyri pracovné miesta. Zároveň pre potreby urýchlenia schvaľovania zmenových konaní a žiadostí o platbu naviazaných na stavebné práce boli zazmluvnení iba pre potreby tohto oddelenia ďalší štyria externí zamestnanci. A čo sa týka kontroly verejného obstarávania, tie boli v minulosti realizované dvomi internými zamestnancami a siedmimi externými zamestnancami. Tento model sa momentálne mení, počet ľudí stúpne na deväť s tým, že ten pomer je zatiaľ v tejto chvíli päť interných zamestnancov, dvaja posilnia náš tím čoskoro s tým, že dve miesta sú ešte pripravené pre tých, ktorých očakávame v budúcnosti. Takže naozaj nám veľmi záleží, aby tie procesy sa zrýchlili, a na to potrebujeme ale aj personálne, aj finančné zabezpečenie. Ja som veľmi rada, že sa nám to podarilo naštartovať.
B. Bugár, podpredseda NR SR: (2005-12-14):
S. Husár, poslanec: Vážený pán podpredseda, vážené kolegyne, kolegovia. Dovoľte mi, aby som ako poverený spravodajca predložil plénu spoločnú správu výborov Národnej rady Slovenskej republiky o prerokovaní návrhu poslankyne Národnej rady Slovenskej republiky Renáty Zmajkovičovej na vydanie zákona, ktorým sa mení zákon č. 40/1964 Zb. Občiansky zákonník v znení neskorších predpisov. Národná rada Slovenskej republiky uznesením z 27. októbra 2005 pridelila návrh poslankyne Národnej rady Slovenskej republiky Renáty Zmajkovičovej na vydanie zákona, ktorým sa mení zákon č. 40/64 Zb. Občiansky zákonník v znení neskorších predpisov, na prerokovanie ústavnoprávnemu výboru, výboru pre pôdohospodárstvo, výboru pre verejnú správu. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh poslankyne Národnej rady Slovenskej republiky Renáty Zmajkovičovej na vydanie zákona, ktorým sa mení zákon č. 40/1964 Zb. Občiansky zákonník v znení neskorších predpisov odporúčali Národnej rade Slovenskej republiky schváliť výbor pre pôdohospodárstvo a výbor pre verejnú správu. Ústavnoprávny výbor Národnej rady Slovenskej republiky uznesením č. 929 z 29. novembra 2005 odporúčal Národnej rade Slovenskej republiky nepokračovať v rokovaní o predmetnom návrhu zákona. Z uznesení výborov Národnej rady Slovenskej republiky vyplynuli štyri konkrétne pozmeňujúce a doplňujúce návrhy, ktoré máte uvedené v spoločnej správe. Gestorský výbor odporúča hlasovať o pozmeňujúcich návrhoch nasledovne: Osobitne o bode 1, osobitne o bode 2 a osobitne o bode 4 s návrhom gestorského výboru schváliť a osobitne o bode 3 s návrhom gestorského výboru neschváliť. Gestorský výbor na základe stanovísk výborov z návrhu poslankyne Národnej rady Slovenskej republiky na vydanie zákona, ktorým sa mení zákon č. 40/1964 Zb. Občiansky zákonník v znení neskorších predpisov vyjadrených v uzneseniach uvedených pod bodom 3 tejto správy a stanovísk poslancov gestorského výboru vyjadrených v rozprave k tomuto návrhu podľa § 79 ods. 4 písm. e) a § 83 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky nepokračovať v rokovaní o predmetnom návrhu zákona. Spoločná správa výborov Národnej rady Slovenskej republiky o prerokovaní návrhu poslankyne Národnej rady Slovenskej republiky Renáty Zmajkovičovej na vydanie zákona, ktorým sa mení zákon č. 40/64 Zb. Občiansky zákonník v znení neskorších predpisov, vo výboroch Národnej rady Slovenskej republiky v druhom čítaní bola schválená uznesením Ústavnoprávneho výboru Národnej rady Slovenskej republiky z 5. decembra 2005 č. 945. Týmto uznesením výbor zároveň splnomocnil spravodajcu predložiť návrhy podľa § 81 ods. 2, § 83 ods. 4, § 84 ods. 2 a 86 zákona o rokovacom poriadku Národnej rady Slovenskej republiky. Skončil som. Prosím, pán predsedajúci, aby ste otvorili rozpravu.
Bugár, Béla, podpredseda NR SR (2016-10-14):
Na vystúpenie pána poslanca s faktickými dvaja. Končím možnosť sa prihlásiť do faktických. Pán poslanec Heger.
Kondrót, Maroš, poslanec NR SR (2019-09-10):
Ďakujem pekne pán predsedajúci. Vážený pán minister, vážené kolegyne, kolegovia, Výbor Národnej rady Slovenskej republiky pre hospodárske záležitosti ako gestorský výbor k predmetnému návrhu zákona v zmysle rokovacieho poriadku podáva spoločnú správu Výborov Národnej rady Slovenskej republiky. I. Národná rada Slovenskej republiky uznesením č. 1892 z 20. júna 2019 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. II. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. III. Návrh zákona odporúčal Národnej rade Slovenskej republiky schváliť Ústavnoprávny výbor Národnej rady Slovenskej republiky uznesením č. 673 z 9. septembra 2019, Výbor Národnej rady Slovenskej republiky pre hospodárskej záležitosti o predmetnom návrhu nerokoval, pretože podľa § 52 ods. 2 zákona Národnej rady Slovenskej republiky č. 350/1996 Zb. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. IV. Z uznesení výborov Národnej rady Slovenskej republiky uvedených pod bodom III tejto správy vyplývajú 3 pozmeňujúce a doplňujúce návrhy. Gestorský výbor odporúča hlasovať o bodoch 1 až 3 spoločne s odporúčaním schváliť. V. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorý máme pod tlačou 1508, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 381 z 10. septembra 2019. Týmto uznesením výbor zároveň poveril spoločného spravodajcu Maroša Kondróta predložiť návrhy podľa paragrafov 81 ods. 2, 83 ods. 4, 84 ods. 2 a § 86 rokovacieho poriadku Národnej rady Slovenskej republiky. Pán predsedajúci, otvorte, prosím, všeobecnú rozpravu.
Paška, Pavol, predseda NR SR (2012-09-18):
Je s tým všeobecný súhlas? (Súhlasná reakcia pléna.) Ďakujem pekne. Pani podpredsedníčka Jurinová.
P. Hrušovský, predseda NR SR: (2004-10-22):
Páni poslanci, prerušujem rokovanie o tomto bode programu. Pristúpime teraz k hlasovaniu o jednotlivých prerokovaných bodoch 32. schôdze Národnej rady Slovenskej republiky. Prosím pána poslanca Ivanka, aby z poverenia ústavnoprávneho výboru uviedol návrhy v hlasovaní k návrhu poslanca Národnej rady Slovenskej republiky Tibora Cabaja na vydanie zákona, ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky . Pán poslanec, nech sa páči. A. Ivanko, poslanec: Ďakujem za slovo. Pán predseda, v rozprave nevystúpil nikto, preto dajte hlasovať o tom, že Národná rada sa uzniesla prerokovať predložený poslanecký návrh zákona v druhom čítaní. (Ruch v sále.)
Pčolinský, Peter, podpredseda NR SR (2023-06-15):
Páni poslanci, ideme hlasovať. Zaujmite svoje miesta!
T. Cabaj, podpredseda NR SR: (2010-02-02):
S faktickými poznámkami sa hlásia pani poslankyňa Vaľová, Sabolová, pán predseda výboru Halecký, pani poslankyňa Sárközy, pán spravodajca. Končím možnosť prihlásiť sa s faktickou poznámkou. Slovo má pani poslankyňa Jana Vaľová, pripraví sa pani poslankyňa Mária Sabolová.
Bugár, Béla, podpredseda NR SR (2017-03-24):
Ďalej v rozprave vystúpi pán poslanec Grendel.
Krajčír, Ľuboš, poslanec NR SR (2022-05-10):
Ja som si vás vypočul a myslím si, že neviem, či vieme, o čom sa tu konkrétne momentálne teraz bavíme. Ja pôsobím aj v samospráve. A neviem, či viete, lebo hovoríte, keby bolo nejaké ohnisko a bol by tam väčší počet občanov alebo obyvateľov, že ako by to mohlo byť falšované a podobne. Nie, tak to nie je. Však dnes bežne fungujú, sú aj domovy dôchodcov alebo rôzne iné zariadenia, kde sú ľudia imobilní a prichádzajú tam častokrát z volebnej komisie alebo z okrskovej komisie tiež náhodne vyžrebovaní alebo vybraní dvaja členovia a prídu tam s tou urnou a bez problémov sa to tam odovzdá. Však tieto voľby sú demokratické a ja si myslím, že nemali by sme ľuďom brániť ísť voliť. A tí, ktorí nebudú môcť, keď budú pozitívni alebo teda budú v karanténe, tak neohrozujme voličov, ktorí budú zdraví a budú môcť chodiť bežne k voľbám. Ja si myslím, že tento návrh je dobrý, je to to najlepšie, čo momentálne v tejto situácii môže byť. Situácia, naozaj vieme, že nás tá prvá vlna prekvapila, nevedeli sme, že čo robiť. Ale momentálne je to dobre pripravené a mrzí ma, že to idete spochybňovať zrovna vy, ktorí keď vám vyhovovalo dvojkolové voľby alebo jednokolové, tak ste si to prispôsobovali podľa svojich kandidátov. Taká je pravda. My toto robíme, aby to bolo čo najdemokratickejšie pre občanov.
Hrnčiar, Andrej, podpredseda NR SR (2018-05-24):
Pán poslanec Simon.
R. Rafaj, poslanec: (2008-09-17):
A odpoviem aj kolegovi Miššíkovi. Práve naopak, myslím, že som dosť jasne povedal tie systémové výhrady. Inak povedané, Alexander Dubček nie je v tom rade štátotvorcov. Nemohol sa zaslúžiť o štát, ktorý sme už mali. Preto som povedal, že to musí byť bez toho § 2, kde logicky nasleduje aj ocenenie bustou a pamätnou tabuľou s nápisom. Takže nejde v podstate o zásluhový zákon v tom rade. A toto je tá systémová výhrada SNS, ktorú, si dovolím tvrdiť, som aj namietol a sa nám podarí v rozhovoroch navrhovateľa presvedčiť. Veď počkajme času, uvidíme.
Kočiš, Eduard, poslanec NR SR (2021-04-01):
Veľmi pekne ďakujem za slovo, pán podpredseda. Miňo, najprv sa ti chcem za plénum Národnej rady Slovenskej republiky a za správanie niektorých poslancov, ktorí sa správali naozaj nepríčetne, hulvátsky a absolútne zdegradovali tvoje vystúpenie, veľmi, veľmi, veľmi, veľmi ospravedlniť, snáď sa to už nebude opakovať, aj keď správanie niektorých kolegov po mojej ľavici sa asi nikdy nezmení. Vo svojej rozprave si spomínal COVID pasy. Áno, je to pravda. Európska únia bola založená na slobodnom pohybe tovaru, služieb, ale aj ľudí, občanov tejto únie, a týmito COVID pasmi sa tieto ich práva, ktoré sú naozaj možno jedinou výhodou tohto nezmyselného spolku, budú úplne popierať. Ale veď prečo by nás to malo zaujímať, keď biznis nám ide ďalej? Klinická štúdia na občanoch Slovenskej republiky, ktorú si tiež spomínal, ktorej vinníkom a páchateľom je Krajčí a Jarčuška, prečo sa o tom nerozpráva nahlas, ale stále sa mlčí, dokedy budeme o tom mlčať? Sputnik budeme testovať na morčatách, na potkanoch, ale všetky ostatné vakcíny sme testovali na občanoch Slovenskej republiky. Hanba! Švédsko, Bielorusko, Chorvátsko, veď tam je život ako v rozprávke, žiadne obmedzenia. Odporúčania. Ľudia to rešpektujú, ľudia sú tam šťastní a keď je človek šťastný, bude rešpektovať aj hlúposti, pretože jeho psychické zdravie je to prvoradé. A keď je človek zdravý psychicky, to si veľmi pekne poznamenal, to fyzické zdravie je iba doplňujúcim aktom. Priame zadania v rámci predlžovania núdzového stavu, veď to je krásny biznis, krásny, úžasný biznis, ktorý tuná nám ide. To je isté aj s tými respirátormi. V Nemecku ich bol pretlak, obrovské zásoby, tak prídu na Slovensko. Načo budeme dýchať cez nezmyselné rúško, keď môžme dýchať cez ešte nezmyselnejší respirátor. A na Slovensku sme mali akurát majstrovstvá sveta v špáraní v nose, čo sa nedá porovnať ani s kvalifikáciou na majstrovstvách sveta vo futbale.
Martinák, Ľuboš, poslanec NR SR (2012-09-26):
Ďakujem za slovo. Pán poslanec Pavol Frešo, skutočne v krátkosti zareagujem na tvoje menej odborné a o to viac emotívne vystúpenie. Najprv sa zmienim o tom, že konštatuješ, že lesné cesty vôbec nie sú u nás vyznačené. Tým pádom ber to ako kamarátske pozvanie, ťa pozývam k nám na ďaleký severovýchod, kde drvivá väčšina tvrdých lesných odvozných 1L-iek a 2L-iek, a určite mi to potvrdí aj poslanec Ján Mičovský, je označená vodorovnou dopravnou značkou podľa miestnych názvov, respektíve podľa bývalého Generálneho plánu lesnej dopravnej siete. Čo sa ďalších vecí týka, čomu sa máme venovať a čomu sa nemáme venovať, ja si myslím, že keď už berieš to politické hľadisko, preferencie, by ste sa mali vy zamyslieť čomu sa máte venovať. A v minulom funkčnom období keď vy ste boli vo väčšine, pravica, som tu podal svoj procedurálny návrh a prešiel plénom Národnej rady Slovenskej republiky. Čiže chyba je asi niekde inde, nie v politickej oblasti. A, ináč, nebudem sa vyjadrovať k tvojmu emotívnemu politickému školeniu mužstva, samozrejme, z tvojho pohľadu.
Klus, Martin, podpredseda NR SR (2019-10-24):
Ďakujem. Rád by som sa opýtal, či chce zaujať stanovisko navrhovateľka. Aha, pardon. Takže reakcie na spravodajcu, pán poslanec Poslačik, Poliačik.
D. Lipšic, poslanec: (2007-09-04):
Samozrejme, že novinári sú rôzni. Dobrí aj zlí a útočia na všetky vlády. Na ministerstvo spravodlivosti najviac útočil denník Pravda v čase, keď za ním stál pán Široký, v čase, keď ministerstvo spravodlivosti zakročilo proti konkurznej mafii. Novinári, ktorí tam vtedy pracovali, pracujú dnes pre vašu vládu. Ale nikdy, nikdy sme nenavrhovali žiadne postihy voči novinárom, žiadne tvrdé slová. Odporúčanie vlády pre generálneho prokurátora, aby začal stíhať novinárov? Pán predseda vlády, ja som šokovaný tým, že ako právnik a predseda vlády takýto návrh vláda schválila. Za takýto návrh by sa nemuselo hanbiť ani komunistické Bielorusko. Ďakujem. (Potlesk.)
V. Veteška, podpredseda NR SR: (2004-12-02):
Teraz mi dovoľte, aby som vás informoval, že o rozpočtoch verejnoprávnych inštitúcií, t. j. body podľa programu č. 43 až 48, môžeme o nich rokovať až po schválení zákona o štátnom rozpočte a minister zahraničných vecí, ktorý má uvádzať strednodobú stratégiu zahraničnej politiky, je na zahraničnej pracovnej, preto v rokovaní budeme pokračovať ďalším bodom, ktorým je návrh plnenia úloh z uznesenia Národnej rady Slovenskej republiky č. 1278/2004 a z uznesenia vlády Slovenskej republiky č. 1037/2004 . Materiál vlády ste dostali ako tlač 944. Materiál vlády uvedie minister dopravy, pôšt a telekomunikácií Slovenskej republiky pán Pavol Prokopovič. Prosím, pán minister, aby ste sa ujali slova.
Pellegrini, Peter, predseda NR SR (2024-01-16):
Pani poslankyňa Bittó Cigániková.
P. Hrušovský, podpredseda NR SR: (2001-11-06):
(Hlasovanie.) 102 prítomných, 76 za návrh, 20 sa zdržalo, 6 nehlasovalo. Návrh sme schválili. Ďalšie návrhy.
Laššáková, Jana, podpredsedníčka NR SR (2014-09-12):
Pani poslankyňa Janíková, nech sa páči.
Dostál, Ondrej, poslanec NR SR (2019-06-26):
Pán predsedajúci, dajte, prosím, hlasovať o návrhu ústavného zákona ako o celku s odporúčaním gestorského výboru schváliť.
Dostál, Ondrej, poslanec NR SR (2011-09-13):
Vážený pán podpredseda Národnej rady Fico, dovolím si obrátiť sa na vás nie ako na politika, ale ako na človeka a chcel by som sa vás spýtať, že či naozaj veríte tomu, čo hovoríte? Či naozaj veríte tomu, že premiérka Iveta Radičová má čokoľvek spoločné s kauzou Osrblie v tom zmysle, že by ona z toho mala nejaký prospech, že by sa ona usilovala niekoho vedome kryť, že by sa ona usilovala niekomu nahrať? Ja viem, že vy tomu neveríte, ale poprosím vás, aby ste to zopakovali a aby ste sa pozerali niekomu z nás do očí. Možno by ste sa mohli pozerať do kamier a bolo by viditeľné, že vy klamete. Ale skúste to zopakovať tak, že sa budete pozerať niekomu z nás do očí. (Ruch v sále.)
Grendel, Gábor, podpredseda NR SR (2022-02-03):
Pán poslanec Marián Viskupič.
Záhumenský, Marian, poslanec NR SR (2015-12-11):
Ďakujem pekne, pán predseda. Pán Hraško, vy si myslíte, keď budete stokrát opakovať lož, že sa stane pravdou. No nestane sa pravdou. Ale mali sme možnosť dneska vidieť taký zázračný úkaz, jak ste sa z experta na mŕtve duše z centra voľného času prerobili doslova od večera do rána na experta na vodu, slnko, zdravotníctvo, poľnohospodárstvo, malé vodné elektrárne, ja neviem, životné prostredie a všetko. Čiže vy ste absolútne expert na všetko. Netreba tu vôbec nikoho, žiadnych expertov, stačí vás a vy dokážete vyriešiť za päť minút všetky problémy krajiny. Gratulujem vám! Len Boh nech ochraňuje Slovensko pred takými expertami, ako ste vy, na všetky otázky nášho kultúrneho, spoločenského, hospodárskeho a neviem ešte akého života. (Potlesk.) Ja si myslím, ja si myslím, že na všetky otázky, ktoré tu dneska už stokrát ste opakovali cez vaše lživé čísla, bolo vám odpovedané, ale nechcete počuť žiadnu odpoveď. Vy máte svoju odpoveď danú dopredu, danú, napísanú, ktorú vám poslali a dneska ju tu ixkrát opakujete napriek tomu, že ste nevyvrátili čísla, ktoré predložil pán minister Žiga. Takže škoda vám, škoda času tráviť vôbec nejakými argumentáciami, čosi vám rozprávať. Ale keďže ste sa aj stali expertom na tunely, tak by bolo možno zaujímavé, keby ste možno aj porozprávali o tuneli, o ktorom píše nejaký bloger Karol Pikusa, ktorý píše, kde nabrala žena pána Igora Matoviča 17,5 mil. eur na účte. Možno by bolo zaujímavé poznať, že 70 % prostriedkov získal už vstupom do politiky, čo by bolo v záujme, keby ste aj o týchto otázkach vedeli porozprávať, že kým ste expert na tunely. Ďakujem.
Pročko, Jozef, poslanec NR SR (2024-01-10):
Ja viem, ja viem, ja viem, vy ste zlatý človek. Takže, pán poslanec, naozaj to bolo veľmi úžasné a keď ste dopovedali, tak ja som rýchle bežal, dal som si faktickú a bežal som rýchle počúvať tlačovú besedu Roberta Fica, a to vám musím povedať, to si vypočujte, pretože som sa dozvedel, že vy ste vlastne sluhovia Igora Matoviča, péeskári, aj kádeháci, že vlastne celé je to o Igorovi Matovičovi, lebo Igor Matovič, teba nespomínal, ani Dostála, ani Kolíkovú, lebo tých sa asi bojí Fico, tých nespomínal, ale to bolo, to bola čistá katastrofa. Pozrite si to, pretože, milí Slováci, pozrite si tú tlačovú besedu, v akých koncoch je Fico. A ako sa bojí tejto rozpravy. On jednoducho, to je, to je tak úžasné, že čo tu naozaj, čo tu ukazujeme a ako ukazujeme národu tú Ficovu obludnosť. Tá tlačová beseda, to bol, to bola čistá, no mne odstrelilo dekel. Keď si to pozriete, prečo vlastne ide zrýchlené legislatívne konanie, pretože Matovič a jeho žena sú najväčší podvodníci na Slovensku. Tak mňa, mne odstrelilo dekel (povedané so smiechom). A ja vám chcem poďakovať aj vám, pretože aj vaše vystúpenie bolo jedno z tých, ktoré ukazuje presne tomuto národu ľudskou formou a polopatisticky, o čo tu v tomto zrýchlenom legislatívnom konaní ide, že to nie je Ficova pomoc pre Slovensko, ale je to Ficova pomoc pre tých, ktorí stáli na tej tlačovke. Keď som tam videl Lindtnera, Kaliňáka, keď som tam videl obvineného Paru a to bolo, to, to si pozrite. To je také ad absurdum, taká fraška, to je, toto je Ficova predstava o právnom štáte. Ďakujem za vaše vystúpenie.
Hrnčiar, Anton, podpredseda NR SR (2016-05-17):
Pán predseda, prepáčte, že vás ruším, je 19 hodín, chcete pokračovať a ukončiť alebo budete pokračovať ráno.
Pellegrini, Peter, predseda NR SR (2024-01-09):
Pán poslanec Krátky.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 140, za 108, proti 20, zdržalo sa 12. Uvedený návrh sme schválili.
Kažimír, Peter, guvernér Národnej banky Slovenska (2021-11-30):
Ja by som týmto, pán predsedajúci, aj skončil. Ďakujem veľmi pekne za vaše otázky a prajem vám pekný deň ešte.
Pellegrini, Peter, predseda NR SR (2015-11-24):
Ďakujem pekne, pani spravodajkyňa. Sme v treťom čítaní . Otváram rozpravu v rámci tretieho čítania. Nik sa nehlási do rozpravy. Končím možnosť prihlásiť sa do rozpravy. Vyhlasujem rozpravu za skončenú. Nech sa páči.
Kotleba, Marek, poslanec NR SR (2022-02-08):
Ďakujem za slovo. Pán podpredseda Blanár, ja vám ďakujem, že ste využili toto právo a že ste túto správu prečítali. A neviem si predstaviť, s akým svedomím môžu teraz poslanci z vládnej koalície hlasovať za takúto zmluvu. A hlavne, kde sú tí ekológovia, kde sú tí fanatici, ktorí tu bojovali za národné parky, a teraz dovolia americkej armáde znečisťovať naše prostredie úplne bez problémov? Nepovedia títo fanatici ekológovia ani slovo. To je zázrak. Potom kde sú tí ekonómovia z vládnej strany SaS? Kde sú vaši ekonómovia? Veď tu americká armáda bude jednoznačne zvýhodňovaná nad občanmi Slovenskej republiky. Na to nepoviete absolútne nič. Tak potom – kto za koho kope?
Nicholsonová, Lucia, poslankyňa NR SR (2014-09-09):
To bolo naozaj, vskutku také dojemné vystúpenie, pán minister, pri tom, ako ste vyratúvali, ako dvanástimi eurami pomáhate dôchodcom a ako idete pomáhať ľuďom vo fabrikách nejakými jasličkami. Ste zabudli spomenúť to, ako ste ošklbali mladých ľudí, dohodárov, cez to, že ste im zodvodovali dohody. A tiež ste zabudli podotknúť alebo teda spomenúť to, ako výdatne ste posledné roky pomáhali napríklad firme Star EU k tomu, aby vyhrala sedemdesiat verejných obstarávaní a zarobila pri tom pomerne veľa verejných financií. Možno práve to mohlo byť nejaké systémové opatrenie, ktoré by sa týkalo dôchodcov alebo napríklad aj mladých ľudí, aby sme naozaj ešte nevytvárali väčšiu priepasť, ktorá vznikla podľa vás medzi mladými a starými. Ale, viete, mne to príde také príznačné pre boľševika. Lebo boľševik je človek v mojich očiach, ja som teda tá novšia generácia, ktorý nikdy nič nevytvoril. On nikdy nič nevytvoril, on stále len prerozdeľoval. Z vecí, ktoré, a z peňazí, ktoré vytvoril niekto iný. A to vám ide vskutku dobre, pán minister, akurát, že ten herecký výkon toho, jak vy sa tvárite, ako keby ste to vyťahovali z vlastného vrecka, tak ten by vám naozaj mohli závidieť aj v Národnom divadle. Gratulujem.
Hrnčiar, Andrej, podpredseda NR SR (2017-05-19):
Pán poslanec Dostál.
Saloň, Marián, poslanec NR SR (2021-05-10):
Pán kolega, asi, ja neviem, pol hodinu dozadu v rozprave poučovali tuná človeka, ktorý vystúpil v rozprave, pána poslanca, aby stačilo, Mariána Kéryho, áno, aby zverejňoval link, že to zbytočne zdržiava. No to, čo ste predviedol teraz vy, tak na to, toto si fakt zaslúži, zaslúži cenu roka za vystúpenie v parlamente. A viete, schválne, koľkí z opozície sedia, pán poslanec, máte čísla? Lebo my sme, my sme všetci tu. My sme všetci v pléne, tak neviem, o čom to tu hovoríte, si to poriadne naštudujte a ja už som to dnes hovoril. V 2016 – ´18 sedela s nami vo vláde aj pani ministerka. Čiže keď to takto paušalizujete, že to boli naši nominanti, tak to boli aj jej nominanti. Tak prestaňte už s tým, lebo už to fakt znie smiešne. Prečítajte si návrh, odôvodnenie návrhu na odvolanie a reagujte na to, a nie zase štýlom lebo Fico, lebo SMER, lebo neviem kto. Stačí len reagovať na to, čo je v tom návrhu, a na to odôvodnenie. Skúste vyvrátiť tieto fakty a nikto vám nepovie nič. A vy tu nehovorte, že niekto si niečo vymýšľa alebo niekoho očierňuje. Veď keď raz je trestný rozkaz a tam je jasne napísané, že bol spáchaný trestný čin, za čo bola uložená aj príslušná sankcia, tak potom o čom tu ideme hovoriť? Veď to je čierne na bielom, že kto je spoločníkom, kto je majiteľom, kto je konateľom, kde sú podpísané zmluvy, s kým sa obchoduje. Tak ja neviem, čo sme si to vymysleli?
J. Medveď, minister životného prostredia SR: (2010-06-10):
Vo vládnom návrhu zákona sa navrhuje doplnenie § 36 ods.1, ktorý ustanovuje kompetencie Ministerstva životného prostredia Slovenskej republiky na úseku štátnej geologickej správy, o nové písmeno y), podľa ktorého bude ministerstvo životného prostredia povinné zabezpečiť vykonanie inžinierskogeologického prieskumu na zistenie podmienok stability územia náchylného na zosúvanie s určením podmienok na zabezpečenie jeho stability, monitorovanie geologických faktorov životného prostredia a sanáciu geologického prostredia, a to z dôvodu zabezpečenia urýchleného riešenia následkov živelných pohrôm v čase ich vzniku. Vládny návrh zákona je v súlade s Ústavou Slovenskej republiky, zákonmi Slovenskej republiky aj medzinárodnými dokumentmi, ktorými Slovenská republika viazaná. Vážený pán predsedajúci, vážené pani poslankyne, vážení páni poslanci, dúfam, že predkladaný návrh zákona schválite. Ďakujem.
Blanár, Juraj, podpredseda NR SR (2021-04-01):
Ctená snemovňa, mrzí nás, že to takto dopadá práve v čase, keď ste sa dohodli na novej koalícii, ktorá vytvorila staronovú vládu, a že ste sa nedokázali ani postaviť zodpovedne k tomu, že prídete prejaviť základnú, elementárnu úctu svojim nastupujúcim poslancom, lebo sú to vaši poslanci, ktorí majú zložiť sľub. My sme tu, lebo sme prišli k tomu, aby sme... (Výkriky z pléna. Prerušenie vystúpenia predsedajúcim.)
Blanár, Juraj, podpredseda NR SR (2021-11-03):
Šesť faktických poznámok na vaše vystúpenie, pán poslanec. Prvý – pán poslanec Linhart.
Pellegrini, Peter, predseda NR SR (2023-12-22):
K návrhu je prihlásených, neviem či nie 40 alebo 50 poslancov a plus bude možnosť prihlásiť sa ešte do rozpravy písomne. (Reakcie z pléna.) Ale Národná rada rozhodla hlasovaním, že posúva tento bod tak, ako ho posúva, jednoducho, dámy a páni. Pán poslanec Čaučík, ak sa vám ešte, máte nejaký procedurálny návrh.
Ľ. Jahnátek, minister hospodárstva SR: (2010-02-02):
Podľa Partnerskej dohody medzi Európskym spoločenstvom a krajinami Afriky, karibskej a tichomorskej oblasti, podpísanej 23. 6. 2000 v Cotonou, sa zmluvné strany dohodli do konca roku 2007 uzavrieť nové obchodné dohody o hospodárskom partnerstve, ktoré by mali zabezpečiť dlhodobý rozvoj, hospodársky rast, znižovanie chudoby a integráciu krajín Afriky, karibskej a tichooceánskej oblasti do globálnej ekonomiky. Pre účely uzavretia dohôd o hospodárskom partnerstve boli krajiny Afriky, karibskej a tichooceánskej oblasti rozdelené do šiestich regiónov, do ktorých patrí i Západná Afrika. Keďže sa plnohodnotnú dohodu s celým regiónom Západnej Afriky do konca roku 2007 nepodarilo uzavrieť, bola uzavretá len táto dočasná dohoda s cieľom zabrániť narušeniu obchodu medzi Západnou Afrikou a Európskym spoločenstvom, s ktorou zatiaľ súhlasili len dve krajiny, Pobrežie Slonoviny a Ghana, a ktorej platnosť bude až do uzavretia plnohodnotnej dohody s celým regiónom Západnej Afriky. Dočasná dohoda obsahuje ustanovenia o obchode s tovarom, uľahčení colného a obchodného styku, technických prekážkach obchodu, ako aj ustanovenia o rozvojovej spolupráci, v ktorých sa ustanovujú prioritné oblasti činnosti na jej vykonávanie. Dohoda takisto predpokladá pokračovanie rokovaní na regionálnej úrovni o otázkach týkajúcich sa investícií, služieb a obchodu a ustanovuje, že po uzavretí úplnej regionálnej dohody ju táto úplná regionálna dohoda nahradí. Dočasná dohoda je prezidentskou dohodou, pri ktorej sa podľa čl. 7 ods. 4 Ústavy Slovenskej republiky pred ratifikáciou vyžaduje súhlas Národnej rady Slovenskej republiky. Vážený pán predsedajúci, panie poslankyne, páni poslanci, dovoľujem si požiadať aj o podporu tohto predloženého návrhu. Ďakujem.
Laššáková, Jana, podpredsedníčka NR SR (2013-09-19):
Príjemné, dobré ráno, vážené panie poslankyne, vážení páni poslanci, otváram jedenásty rokovací deň 23. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Otto Brixi, Ján Hudacký a Lucia Nicholsonová. Pokračujeme v prerušenej rozprave v prvom čítaní o návrhu poslankyne Bibiány Obrimčákovej na vydanie zákona o používaní a ochrane paralympijskej symboliky (tlač 667). Pani poslankyňa, prosím, zaujmite miesto určené pre navrhovateľov. Podobne aj vy, pán poslanec Árpád Érsek. Do rozpravy sú ústne prihlásení poslanci Martin Fronc, Igor Hraško a Štefan Kuffa. Nech sa páči, pán poslanec Fronc, máte slovo. (Pokračovanie v rokovaní o návrhu poslankyne Národnej rady Slovenskej republiky Bibiány Obrimčákovej na vydanie zákona o používaní a ochrane paralympijskej symboliky a o Slovenskom paralympijskom výbore , tlač 667.)
Danko, Andrej, predseda NR SR (2018-10-23):
Ďakujem. Ešte niekto, páni poslanci, pani poslankyne? Takže 20.35 hod. pokračujeme hlasovaním. Ďakujem ešte raz. (Prestávka.) (Po prestávke.)
Hargaš, Ján, poslanec NR SR (2024-01-11):
Ďakujem za slovo. Ďakujem ti, Vierka, za tvoj príspevok, páčil sa mi aj ten humor, ktorý si tam občas použila, páčili sa mi aj tie vecné argumenty a teda špeciálne sa vrátim k tým, ktoré, na čo si upozornila a ja som na to upozornil tiež už včera a stále nemáme odpoveď. Takže jeden z tých vecných argumentov je naozaj chyba v logike. Ak hovoríme, že teda v piatich prípadoch Ústavný súd konštatoval porušenie ľudských práv a v tých piatich prípadoch to dozorovala špeciálna prokuratúra, ale o tých návrhoch rozhodoval najvyšší súd, tak sa pýtam kolegov z koalície, pán Gašpar sa vtedy, myslím, že tak zatváril, tak možno aj on by nám mohol dať odpoveď, že teda prečo selektívne sa rieši špeciálna prokuratúra a nerieši sa ďalšia inštitúcia, ktorá bola zapojená do toho rozhodovacieho procesu, že aký je ten dôvod, to by veľmi zaujímalo, či by ste nám to mohli vysvetliť, lebo je to jeden z tých dôvodov, ktoré uvádzate na skrátené legislatívne konanie, takže ešte v tomto čase to treba vysvetliť. A druhá časť, samozrejme, máme tu aj teda pána Migaľa, takže aj naňho by som chcel teda apelovať, aby nestrihal účelovo videjká, ale dal nám odpoveď na otázku, ktorú si položila aj ty, Vierka, vo svojej rozprave, že teda ako je to s tým, vidím, pán Blaha, že už ste sa na mňa chystali, ale pani Kalmárová veľmi trefne adresovala výzvy na koaličných poslancov, takže chytám sa tejto časti. Kiež by ste takto striktne si brali ducha zákona aj v oblasti opodstatnenosti SLK. Takže pána Migaľa by som chcel vyzvať, aby nám teda vysvetlil, ako je to s tou Európskou úniou, v predošlej faktickej som sa ho pýtal, ale nebol tu, teraz tu je, tak verím, že využije tú možnosť a vystúpi kľudne vo faktickej, nech nám teda povie, že ako to teda tá Európska komisia myslela, keď nám hovorila, aby sme neschvaľovali tento zákon v skrátenom legisla... (Prerušenie vystúpenia časomerom.)